
Glidis Volapukaflenes valopo! 

Enu, ven atradutob konotili (dili latik kela kanols reidon in gased ebo at) 
fa hiel Frank Roger do man nelogadik, sakad asiiikon do mod ad notodon 
Volapuko seti Linglanapukik: , Communication lines were down forever’. 

Demii tikodayiimat lopo pemaniotol vod at sinifon: „ Can tikodas, nunas, 
u somikas medii spik, malets, jdsts u penam” (ma ,Webster's’). 

Jenofo vod kuratik eli ,communication’ sinifol no dabinon in Volapuk. 
Plao labobs vodi: kosad, kel labon sinifis valemikum, efe Deutanapuko: 
, Umgang, Verkehr, das Umgehen, das Verkehren kelosi hiel Ralph Midgley 
atradutom veratiko as , aquaintance, association, communication, company, 
social intercourse’. Vods Deutana- e Linglanapukiks at tefons eki u bosi, 
kel kanon gespikon. In vodabuks calofik tuvobs vodedis sokol: kosada- 
meddm*, kosadanef, kosadapUk kosaddfik, kosadon (nel.), kosadom, beno- 
kosad, monakosad. Stopo! monakosdd-lC! (Volapiikagased, yelod: 3, pad: 6). 

Deutana- e Nedanapuko, vod: ,Verkehr/verkeer’ labon sinifi nog telidi, 
efe Linglanapuko ,trqffic, transport’ asa in ,dffentlicher Nahverkehr/(public) 
local transport’. 

In Volapuk i vod: dakosad < dabinon, kel voiko malon mufis toodas, 
saikulas, trenas, flitomas, nafas e somiks. Logolsos vodis calofik: dakosada- 
litom, -poldan, ~stob, nafamadakosad’ . Vod at leigo labon sinifi telid, se- 
vabo Linglanapuko , doings and dealings’, asa in „ted e dakosad, maketa- 
dakosad, potadakosad”. 

linos, das mastans ettimik boso pemiikons sinifis at. As sam tuvobs in 
Volapiikagased yeloda: 21, pad: 12 < vodi: dakosadapUk pla kosadapUk. 

Alo egebob notodoti: „ YUmetam kosada noplu adabinon laidio”. 


* El ,de Jong’ atradutom ati dobiko as: , Verkehrsmittel’ 
(= vegom) pla .Kommunikationsmittel’. 


Hitiipadelis jonik valanes vipom 

VOLAPUKAN BAUD ELA EKATERINBURG... SE FRANSAN. 

Fa ,Shido Morozof: vicifal. 

Enu eprimob ad spodon ko hiel Anatolij Sidorov: jenavan ela 
,Esperanto’ (abegom ad nunon oke notetis anik Volapuki tefolis), danadii 
kelan eseivob, das netabukem Rusanik (in el Sankt-Peterburg; lepals e 
dalepals obiks inemons oni publugabukemi, ab cifodans attimik Rusanik 
asludons ad ceinon nemi at ko sevad teltumyelik) labon lisedi Volapiikanas 
lamporana Rusanik (pamod at pepubon medii segivots tel, sevabo tin yels: 
1887 e 1888). Spodan nolaliegik igo asedom obe kopiedi (sotiili ito 
pidepenoli nen vodem leigatik Volapukik) lebuka et. Poso abonedob 
bukeme sotiili fornii magods rigik pidigitukoli pamoda pemaniotol, ed 
apiibob bevuresodo dokiimi tefik leaktronik, fa ob boso pibevoboli (samo 
po ragiv ela ,Yahoo!’ [1]. 

P6 vestig liseda et ekiipob, das Volapukan bal alodom in zif ot, asa ob, 
sevabo in ,Ekaterinburg’. Jenofot at vemo enitedaliikon obi, bi nutimo el 
Ekaterinburg i labon slopanis Volapuka. Is pla ob nog hiel Oleg Temerov 
lodom: Volapukan zilik, kelan amekom bevuresodatopi vemo frutiki labii 
maters valasotik do puk obsik [2], apreparom vodabuki e tidamedomis votik 
pro Rusanapiikans Volapuki larnols, ed anotukom dii yels anik vigagasedi 
Volapukik. Desir ad seividon modikumosi do biian obsik in ,Ekaterinburg’ 
esuikon po ob. Eonat ot tumyela degzulid enunon do om sokolosi: hiel 
,Grandchamp’ (Rusanapuko: ,Granshan’), ,Alexander’ (Rusanapuko: 
,Aleksandr’): tidan in el Ekaterinburg. Euveratikiino otani tefon penet 
somik de tataragiv jenavik Rusanik [3]. Pemotol tii del deglulid prilula 
yela: 1853. Acalom as tidan Eransanapuka po realajul di ,Aleksej’ in el 
Ekaterinburg (jul so pinemon stimii leplin: ,Aleksej Aleksandrovich’) iin 
yel: 1887.” 

Eabo etuvob yegedi jenavana: , Vladimir Mikitjuk’ tiadii „Kariers e fats 
esetevolans se Eransan in provin di ,Perm’ de laf telid tumyela degzulid 
jiiesa prim tumyela teldegid” (se gased nolavik: „Nunian jenavik Eura- 
lanik”, yel: 2016, niim: 3 (u: 52), pads: de 112 jiiesa 121). Ma penad at 
nunob lifanotetis anik tefii Volapukan bo balid ela Ekaterinburg. 

Hiel Aleksandr Viktorovich Pinel'-de-Granshan (pimotol tii 1853, Vpl, 
30; liedo notets fonatas difik do dat fiimik moteda no baibinons tefii od) 
avedom balan tidanas ela Ekaterinburg iin yel: 1882. Alifadom ciliipi e 
yuniipi oka in Eransan, ko afiduinom juli privatik in el Orleans. Einii degyel 
miljoltumveldegid afealotadom lii Rusan. 

Tii gustula del 31^^ yela: 1878 < acalukoy omi asa tidolani nelaidiipik 
Fransanapuka p6 giimnad di ,Novocherkassk’. Latikumo mo yels tel ,de 
Granshan’ asetevom lii zif: ,Vorsk’, ko atidom po donagiimnad e realajul. 

Neplid demii kosid nesaidik akoedon tuvon ell de Granshan vobapladi 
gudikum. So sis yel: 1882, setula del 231^^ adunodom as tidan po realajul ela 
Ekaterinburg. Ye dii luniip no avediikoy omi kevobani laidacalik, sodas 
acalom as tidolan ma vobiikam lelivik. Kliilo stad somik anepliton ell 
Aleksandr Viktorovich. Abinom man desinodialik, klu in Luralan aprimom 
ad nitedalon do goldinijafad e dunamods tefik. tin yel: 1884 < abeno- 
plopom po beg ad leadon guvon omi goldineraglunis in glunidalabots di 
,Berjozovskaja’ e di ,Kamenskaja’ (provin di ,Perm”). Tii 1885, dekul, 31 
aleadoy guvon omi goldinameinadi di ,Rafael”, lii glunidalabot: ,Monet- 
naja’ in provin ot dutoli. Luveratiko el ,de Granshan’ asevadiikom oki asa 
jafudisevani on rayun metodas ettimo nuladikas goldinijafada. El Aleksandr 
Viktorovich ajafom me goldinijafad dii degyels anik. Ee no avedom 
biisidan famik a gretakatadan, ab aplopom ad ceinon oki de lodiloatan ad 
domidalaban, bi aremom blogadomi in el Ekaterinburg. 

tin yel: 1891 < bos veiitik ajenon po el ,de Granshan’, sevabo tii del 16i^ 
novula alasumoy omi as liman laidacalik stiifa realajula. tin degyel 1890i^ 
el Aleksandr Viktorovich adagetom sikotis modik. Tii 1894, VIpl, 16 
agevoy ome, potii benoseks realajulanas po maturaxam, danamapenedi 
calofik nemii kaladan tidazilaka di ,Orenburg’, in zilak kelik tidastitods ela 
Ekaterinburg adutadons. Tii 1895, 11^1, 16 papromuvom ad titulakonsalal, 
ed iin yel fovik avedom camacalan. Eatikumo nog mo yels tel agevoy ome 
tituli kurakonsalala. tin degyel ot abenodistiikoy omi me sikots lopik, 
sevabo padekotom ko dekot stimii saludan: ,Stanislav’ greda kilid (tii 1895, 
pl, 1), e pabelegivom me kon mebii regam ela Aleksandr kilid: zar 
Rusanik, efe ad lenlabon su blot len jarp di,Aleksandr’ (kon pagevon tii del 
24id febula yela: 1896). 

Einii tumyel degziilid el ,de Granshan’ id akompenom po sogadalif ela 
Ekaterinburg. Avedom liman jafidik famika soga Euralanik natavilofanas 
(sevabo: ,UOEE’, - ,Urarskoe obshhestvo ljubitelej estestvoznanija’), e 
periodiko avisitom kobikamis notidik ona, samo iin yel: 1888 < akomom 
po kobikams tel limanas ela ,UOEE’, ed iin yel: 1889 < po kobikams kil. 

Eatikumo tidan afiniikom kosami oka ko klubad sogadik nolavik at. tin 
laf telid degyela latik tumyela degziilid akompenom po fiin soga di 
,Ekaterinburg’ pro lofans lekanas jonik (sevabo: ,EOEir, ,Ekaterinburg- 
skoe obshhestvo ljubitelej izjashhnych iskusstv’). 

Dii tim anik igo aguvom po nogan et diladi lekanadustoda (ma gased: 
„Vig ela Ekaterinburg”, yel: 1896, niim: 14). Zuo akompenom vilofo po 
disputs literatik fa klub ot pinoganiikols. 

Primii tumyel teldegid in el EOLII feits adavedons sekii sakads a telals 
bolitiks, e ,de Granshan’ asakosadom ko klub at. Ajafom te me tid e biisid. 
Yel: 1900 < ablinon ome tituli camakonsalala. Nun labik no adefon id tin 
yel fovik, sevabo til del balid yanula padekotom ko dekot stimii jisaludan: 
,Anna’ greda kilid. Un prilul yela: 1904 avedom tatakonsalal, ab atos 
abinon benoplop latik kariera omik. Sekii badikumam kosama ela de 
Granshan ko cifef omik iin yanul yela: 1907 < pafeapladom ini febodajul di 
,Krasnoufimsk’. Eealotad lii el Krasnoufimsk leno afrediikon tidani, bi 
aposblibiikom in el Ekaterinburg domi lonik, zuo el Krasnoufimsk no 
alabon mogis so modikis ad biisidajaf. Un degyel 19001^ el ,de Granshan’ 
akosikom ko bankals anik Eransana, kelans anitedalikons in el 
Ekaterinburg. Etans avilons jenofukon desinodis gretik tel monifienida. Tii 
del ziilid novula yela: 1907 < zifadail ela Ekaterinburg abejafon mobi de el 
Pinel'-de-Granshan ad geton de bankals Eransanik anik moni tokii bligods. 
Zuo finenans medii el ,de Granshan’ amobons ad priinon moni fodii bum 
maketabumada gretik in el Ekaterinburg. Primats at no pajenofukons. 

El ,de Granshan’ - bo demii feapladam neplitik - asedom begapenadi ad 
saduniikon omi de cal tidana ed ad gevon ome plodiidiinastadi lolik. Bega- 
penad et pidafolon, sodas tii del balid mayula yela: 1908 < el Pinel'-de- 
Granshan afiniikom calajafi okik tidana. tin degyel 1910i^ ableibom 
paregistaron as dalaban doma in el Ekaterinburg, e poso no aposbiniikom 
retodis seimik pu ma dokiims ragivik. 

Binos ratofik, kikodo man so desinodialik a plagalik asa el ,de Gran¬ 
shan’ ilarnom Volapiiki. Niludob, das akonfidom reklami de ,Kerckhoffs’ e 
Volapiikans votik, kelans alesagons, das suno piik ela Schleyer ovedon piik 
beviinetik teda e biisida. Bo el ,de Granshan’ id aspetom, das Volapiik 
obinon ya iin fiitiir nilikiin tidajafiid vemo zesiidik in juls e nivers, e Vola- 
piikitidans ogetons mesedi bundanik. Spets somik okliiladons binon drima- 
magotiks, ab biiocedob, das diips, kels padedietons fa el ,de Granshan’ 
stude Volapiika, adutons lii nitedikiins in lifiip jenotaliegik oma. ■ 


[1] ladet leaktronik: ,https://yadi.sk/i/-lxIANpSCk’V^xKw’. 

[2] ladet: ,http://volapuk.temerov.org/Volapukanef’ 

[3] Resodatoped calofik (Rusanapiikik): ,http://www.fgurgia.ru/old’): „Hiel 
,Aleksandr Viktorovich de Granshan’”. 

DiS HORIT SIENOVA (2 A FIN). 

Fa ,Frank Roger', etradutbl fa: ,Flermann Philipps' 

Kludo, ven abinob lomo donu, apenob peneti nog ball: „Mutobs spiko- 
ton. No suemob nuni olik. Dredoidd nosi! No vilob ddmukon oli; te vipob ad 
sevon dinis anik." 

Loliko no asevob, kisi ocedom do nun nulik oba. Ba orefudom ad kosa- 
don, ed on jenet at neforo „ologobs" plu omi. Luveratiko omogolom ad 
plagon febadi okik votaseimo. Lid ononukom peneti oba ed ofovom duni oka 
nentupiko. Ab id amogos, das ogespikom donu, ed atos ba obinon nitedik. 

Kludo un del fovik aseadob in kafibotop kafi slurfolo e stebedolo, das 
tifan nelogadik omosumom delagasedi obik, kel aninadon peneti oba. 
6plopos-li telidnaedo? 

Tij del fovik abinob vemo narvodik. Kisi akanob-li spetbn? Asagob ele 
Giancarlo, kisi idunob, ed alulogom obi sakolo. Bo no asuemom, kisi 
abesteifob me atos. Tano aseadob us spelolo, das nun seimik opubon - 
donu penet pepenulol u seimosi votik; sot alik geada abinon vipabik. 

Ad fred oba agetob gespiki, efe diledili papura se penetabuk pesleitoli 
ko set te bal: ,,^0 sevo! tu modikosi." Ajinos, das spod obas ya afinon. 

Ab no avilob klemon so vifiko, klu apenob ome peneti donu, e atna 
avilob muton omi: „Mobob balddi. Koikdmobs, ol begespikol sdkis obik, ed 
ob no plu otupob oli. Voto obegob fleni labu dog ad datuvuldn oli, e tdno 
omutol spikon. No Idfol dogis, vo-li?" 

No pasijpadob ad dageton gespiki tu del fovik: „Kolkdm bal, e poso 
ogidmol obi. Okonddtoidd so, dsva val at neforo ijenon. Voto okoedob 
binon neldbik oli. Asoaro p6 modonikam solo. Dis pon, keli beigolol aigodo." 

Man jenofo akredom-li, das abinom in stad ad tadon obi? Votaflano, 
leno asevob, man kisotik abinom, e ad kis afagom, kluo asotob prudon. 
Samo asevom zugoti algodik oba. Jenofo asevob poni, keli imaniotom, ab 
neforo ilogob us seimani u seimosi miniludikis. Fe man at afagom ad 
blibon plodij portat logama, e kolkom at agevon obe pati ad suemon fagi 
at. Asotob frutidon mogodi at nen zog. Ga akanob bejafon poso tadi omik. 

Po modonikam sola agolom lu pon, ab nek akomom. Man at azedom-li 
desini oka, e no avilom komon? Avilom-li fopulukon obi? Ud alatikom-li? 
Tano sijpo alilob vogi nelaodik: „Eko! is binol." 

Alogob kuratikumo, ye akupob neki. Kiopo man at ikianedom-li oki? 
„Ek komon-li?” asakom. 

„Binob ebo is" ageom. Alogob lu leod voga, ed akredulob ad elogon mufi. 
Akanob kupon magedi nofumik: difulils geda, fomi in lulit fikuliko sevadoviki, 
nofumiki e lunidoli len siems. 

„Cedob, das logob oli, pu plu u las" asagob. Tobo logadol 

Man asmilom nelaodiko:. „Ologol gudikumo obi bo neforo" asagom. 

„Lio dunol-li atosi - e kikodo?" asakob. 

Pulatimilo aseilom, tano afovom: „Abinob hipul plafik, kel alonedom 
neseimo. Asludob ad blebon nekupidik e ad folon vegami oba lonik. Ai 
asenob, das nek akupon obi. Aplopob ad ceinon fibi at ad nam." 

„Etuvol-li modi ad nelogadikon?" 

„No nelogadob, ye no logoy obi. Vupladob obi podaglunio. Frutidob guli 
lita nukomol, klots obik labons kolis potik, neai bleibob stanon, neai mufob 
vifiko, ai golob kobu menaflum, sleafob vu slitods, e beigolob nenkupido. 
Aflagos timi modik ad nendofukon skili at." 

„Ab kikodo tobidol-li so vemiko?" Alaidalob ad sakon, nes maniotilon 
doti obik do plan oma. 

„Somo kosididob obi" asagom. „6n mod votik no kanob lifon. In lulit 
lodob, e sumob utosi, keli neodob, ab kriman no binob. Gleipob bamis, 
toedilis e jokoladis lafo pefidolis, drinedis lafo pedrinolis, dinis fa nek 
jenofo peneodolis, bukis e gasedis, dat getob bosi ad reidon. Modikosi no 
kanob sagon ole." 

„Blibolos nog boso! Sak bal latik: Kisi cedol-li do dogs?" 

Man asmilom neladoiko, dredalabiko. „Dogs leigo no logons obi, ab 
smeilons obi. Atos bluvukon onis. Hetob nimis et. Ed ons hetons obi. Nu 
mutob moikon. Labol gespikis pevipol. No glomolod baladi obsik! Kolkom 
at no ejenon!" 

„Donulogo!" asagob, e tio no akupob nepotofi vodeda at. 

„Neluverato!" agespikom, e maged nofumik anepubon. Imogolom-li? U 
balugiko imufom se portat logama? Astebob du minuts anik, ab adagikos, 
ed abinos nenfrutik ad blibon us. Kisi asotob-li cedon do utos, kelosi man 
at isagom obe? Balflano atos itonon asa nesiam dastunukol, votaflano ye 
aplanon vali, keli ibelifob. 

Asludob ad kupalon ad man at, nu asevob dunadi omai. Okupalob do 
pats pulikun, do val, kel osaklanadon-la eki, kel vero avilon blibon dis horit 


sienova. 

Algodo ai nog drinob eli Cappuccino po kafibotop di ,Giancarlo', e 
reidob gasedi obik. Ai nog lielob plonon posodis, ven yegs klanofiko 
inepubons. Pold jinon akiemon dinadi at. To tobidam obik, neai aplopob ad 
tuvon tifani klanbfik, do asevob - pu teoro vio aplagom febadi okik. 
Semikna acedob, das ilogom magedi lunidol, bosi vefafomik da logama- 
veitot obik mufoli, tupi pulik. Neforo ye afumob; ba te imagalob osi. Omna 
aloegob vaulon dogi dunetaba kos nek. Tano aluxamob kuratikumo topi, bi 
asuadob, das man et akomom, Ai ye leno akanob logon retodi pulikun 
koma omik. 

Ba abinom nenlodan u vimad nata, hikel asteifom ad lovelifadon deli 
balatik alik. Abinom-li soelik? Atifom-li i benu flenadans u roletans oka? 
Ibuukom ad beseilon atosi; neforo oseivob osi. 

No akanob suemon, vio ek afagom ad vupladon oki ini podaglun so 
skiliko, das tio anelogadom. Abinos bisarik ad seven, das semikna man at 
vemo anilom la ob, nendas akupob omi. Dido anendofukom skili okik. Tu 
dels anik delagased obik anepubon, kbsomiko ye pas, posa ifireidon oni. 
Bo abinom tifan demafulik. 

Seimna adagetob tiketi ad pladon peneti vu pads gaseda obik, spelolo 
ad fovon spodi obsik, ab no adagetob gespiki. Bend! soti gespika adagetob: 
On del fovik pen obik petifon se jakatapok, ebo dis logs oba. Fumo abinos 
mod oma ad sagon obe, das osotob klemon penetis zuik. Yumetam kosada 
no plu adabinon laidio. 

Aina ye, elielolo vaulon dogi, lologob, e spelob ad logon bosi mana ne- 
logadik, spetolo, das glomom prudi oka du sekun bal, do binos neluveratik. 

Junu atos no ajenon. ■ 


Po reid gaseda yulula, vicifal:,Daniil Morozov’ ekupom pokis sokol: 

1) su pad: 49, po kedet 9id donao: puk bluvik ^ puk blovik; 

2) su pad: 51, po kedet 12id donao: ajestom nefumiko ^ ajastom nefumiko; 

3) su pad: 52, po kedet 13id l6pao:a) telefonomi polavik ^ telefonomi polovik; 

a) de votane ^ de votan; 

4) su pad: 52, po kedet 7id donao: alilon ud asmeilom (dog) ^ alilon ud asmeilon; 

5) su pad: 54, po kedet 13id lopao: 

otuvom-li peneti obik, oreidom- ^ otuvom-li peneti obik, oreidom; 

6) pad ot, po kedet 14id lopao: ed ogeadon-li ^ ed ogeadom-li; 

7) pad ot, po kedet 13id donao: Aloseidob ^ Aloseidob obi; 

8) su pad ot, po kedet 7id donao: 

Kin ufo atefon-li eli „obs”? ^ Kinis ufo atefon-li el „obs”? 

Vedolsos sapiks medu el Aisopos! 

Leon e mug. 

Leon aseatom slipolo in fot me kap gretik oka su kluvs. Mugil dredilik 
akolkomon supo omi, e demu dred e spidial ad skeapon, aronon love nud 
leona. Pegalukolo leon aseitom kluvi gretik zuno sui jafabil ad deidon oni. 
„Spalol6s obi!" jimugil pidabik abegof. „Gevol6s libi, bego! Seimikna fumo 
oblafob osi ole." Leon ayofom vemo oki p6 tikod, das mugil foro okanon yufon 
omi. Ab nobaladaliko agevom fino libi jimuge. 

Pos dels anik, du apojutom kripadolo fanoti in fot, leon areafom ini mails 
filata yagana. No akanom libukon oki, ed arorom zuniko, sodas paliloy osi 

valopo in fot. Asevolo 
vogi, jimug suno atuvof 
leoni, kel letobidom in 
filat. Aronof lu bal le- 
fadas, kels adakipons 
Leoni; atuetof len lefad, 
jij asleaton, e suno leon 
alivon. 

„Asmilol, ven ipromob, 
das oblafob oli", jimug 
asagof. „Nu elogol, das 
igo mug kanon yufon 
leoni." 

Plitod neforo binon 
nenfrutik. 


The Lion and the Mouse 

A Lion lay asleep in the forest, his great head resting on his paws. A timid 
little Mouse came upon him unexpectedly, and in her fright and haste to get 
away, ran across the Lion's nose. Roused from his nap, the Lion laid his huge 
paw angrily on the tiny creature to kill her. 

"Spare me!" begged the poor Mouse. "Please let me go and some day I will 
surely repay you." 

The Lion was much amused to think that a Mouse could ever help him. But 
he was generous and finally let the Mouse go. 

Some days later, while stalking his prey in the forest, the Lion was caught in 
the toils of a hunter's net. Unable to free himself, he filled the forest with his 
angry roaring. The Mouse knew the voice and quickly found the Lion 
struggling in the net. Running to one of the great ropes that bound him, she 
gnawed it until it parted, and soon the Lion was free. 

"You laughed when I said I would repay you," said the Mouse. "Now you 
see that even a Mouse can help a Lion." 

A kindness is never wasted. 










